CELEX: 32004R1845
Language: sk
Date: 2004-10-22 00:00:00
Title: Nariadenie Komisie (ES) č. 1845/2004 z 22. októbra 2004, doplňujúce prílohu k nariadeniu (ES) č. 2400/96 o zápise určitých názvov do „Registra chránených označení pôvodu a chránených zemepisných označení“. (Tergeste, Lucca, Miele della Lunigiana a Άγιος Ματθαίος Κέρκυρας (Agios Mathaios Kerkyras))

23.10.2004   
            
            
               SK
            
            
               Úradný vestník Európskej únie
            
            
               L 322/14
            
         
      NARIADENIE KOMISIE (ES) č. 1845/2004
   z 22. októbra 2004,
   doplňujúce prílohu k nariadeniu (ES) č. 2400/96 o zápise určitých názvov do „Registra chránených označení pôvodu a chránených zemepisných označení“. (Tergeste, Lucca, Miele della Lunigiana a Άγιος Ματθαίος Κέρκυρας (Agios Mathaios Kerkyras))
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (1), najmä článok 6 odseky 3 a 4,
   keďže:
   
               (1)
            
            
               V súlade s článkom 5 nariadenia (EHS) č. 2081/92 Taliansko doručilo Komisii tri žiadosti o zaregistrovanie názvov „Tergeste“, „Miele della Lunigiana“ a „Lucca“ ako originálnych označení; Grécko doručilo Komisii žiadosť o zaregistrovanie názvu „Άγιος Ματθαίος Κέρκυρας“ (Agios Mathaios Kerkyras) ako chráneného zemepisného označenia.
            
         
               (2)
            
            
               V súlade s článkom 6 odsek 1 uvedeného nariadenia bolo skonštatované, že žiadosti sú v súlade s týmto nariadením a že obsahujú všetky náležitosti uvedené v článku 4 tohto nariadenia.
            
         
               (3)
            
            
               Po publikovaní označení uvedených v dodatku tohto nariadenia v Úradnom vestníku Európskej únie
                   (2) nebola Komisii doručená žiadna námietka v zmysle článku 7 nariadenia (EHS) č. 2081/92.
            
         
               (4)
            
            
               Na základe toho treba uvedené názvy zapísať do „Registra chránených označení pôvodu a chránených zemepisných označení“ a musia byť v rámci celého spoločenstva chránené ako originálne označenia a ako zemepisné označenia.
            
         
               (5)
            
            
               Príloha k tomuto nariadeniu dopĺňa prílohu k nariadeniu (ES) č. 2400/96 (3),
            
         PRIJALA TOTO NARIADENIE:
   Článok 1
   Príloha k nariadeniu (ES) č. 2400/96 sa dopĺňa o názvy uvedené v prílohe k tomuto nariadeniu; tieto názvy sú ako chránené označenia pôvodu (CHOP) a ako chránené zemepisné označenie (CHZO) zapísané v „Registri chránených označení pôvodu a chránených zemepisných označení“, o ktorom hovorí článok 6 odsek 3 nariadenia (EHS) č. 2081/92.
   Článok 2
   Toto nariadenie nadobúda účinnosť v dvadsiaty deň odo dňa jeho uverejnenia v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 22. októbra 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. ES L 208, 24.7.1992, s. 1. Nariadenie bolo naposledy zmenené a doplnené nariadením Komisie (ES) č. 806/2003 (Ú. v. EÚ L 232, 16.5.2003, s. 21).
   
      (2)  Ú. v. EÚ C 303, 13.12.2003 (Tergeste).
   
      Ú. v. EÚ C 321, 31.12.2003, s. 39 (Miele della Lunigiana).
   
      Ú. v. EÚ C 321, 31.12.2003, s. 45 (Lucca).
   
      Ú. v. EÚ C 321, 31.12.2003, s. 43 (Agios Mathaios Kerkyras).
   
      (3)  Ú. v. ES L 327, 18.12.1996, s. 11. Nariadenie bolo naposledy zmenené a doplnené nariadením (ES) č. 1486/2004 (Ú. v. EÚ L 273, 21.8.2004, s. 9).
   
      PRÍLOHA
      VÝROBKY PODĽA PRÍLOHY I ZMLUVY URČENÉ PRE ĽUDSKÚ VÝŽIVU
      Tučné výrobky (maslo, margarín, oleje, atď.)
      TALIANSKO
      Tergeste (CHOP)
      Lucca (CHOP)
      GRÉCKO
      Agios Mathaios Kerkyras (CHZO)
      Iné výrobky živočíšneho pôvodu (vajcia, med, rôzne mliečne výrobky okrem masla, atď.)
      TALIANSKO
      Miele della Lunigiana (CHOP)